text: Simon Faber ny overborgmester i Flensborg
  21 november 2010 kl. 18.29
  Det lykkedes det danske mindretals parti i Sydslesvig, SSW (Sydslesvigsk Vælgerforening), at vinde kampen om overborgmesterposten i Flensborg. Flensborgs ny overborgmester hedder Simon Faber. Han fik 54,2 procent af stemmerne.
  Simon Faber slog CDUs og De Grønnes kvindelige kandidat, Elfi Heesch, der fik 45,2 procent.
  Ved den første valgrunde for tre uger siden gik de to videre efter at have sorteret de øvrige syv kandidater fra, og selv om Elfi Heesch i første valgrunde fik godt 1000 stemmer flere end Simon Faber (5067 mod 3925). var billedet vendt om søndag. Simon Faber fik 9236 stemmer, mens Elfi Heesch måtte nøjes med 7628 stemmer.
  Se stemmetallene her
  